ועדת הכספים, כנסת 20, פרוטוקול מספר 1231, 2019-03-25 11:53

משה גפני: אנחנו עוברים לשינויים בתקציב לשנת 2019.

מכלוף מיקי זוהר: יש משבר בין מגן דוד אדום ובין משרד האוצר בגלל השירותים שהם נותנים ביהודה ושומרון והם לא מתוקצבים בגין זה.

מכלוף מיקי זוהר: אני חושב שלאור העניין הזה, עד שלא יימצא פתרון אעשה כל מאמץ כדי להתנגד לכל הפניות שהגיעו.

עודד פורר: גם אני.

מיקי לוי: מצוין, אנחנו ביחד.

מיקי לוי: הוא בשל מד"א, ואני בשל המכון הוולקני.

מיקי לוי: החגיגה בשיאה.

משה גפני: בקשה מספר 06-002, פנייה מספר 1 – שינויים בתקציב של משרד הפנים לתקציב הבחירות.

משה גפני: מי מסביר?

ביאן ותד: אני מאגף התקציבים.

ביאן ותד: הפנייה התקציבית נועדה לתקצב את משרד הפנים בסך של 15,263 אלפי ש"ח בהוצאה לצורך היערכות לבחירות הכלליות בהתאם לסמכויות שהקנו למשרד הפנים בחוק הבחירות לכנסת.

משה גפני: טוב, נראה הגיוני, בסדר.

משה גפני: תדעו שפה זה גם מימון מפלגות, זה גם התקציב של הבחירות.

משה גפני: יכול להיות שיהיו כאלה שלא ירצו בחירות אז אפשר לא להעביר את הכסף הזה.

משה גפני: אני מציע כן להעביר ולהגיש רביזיה.

משה גפני: אני לא אביא את זה.

מיקי לוי: אם זה יעבור אנחנו נגיש רביזיה.

ביאן ותד: חשוב לציין שמדובר בנושא של הכנת פנקס הבוחרים לבחירות הכלליות ומסירת מידע לציבור, איפה הם יכולים להצביע.

משה גפני: איתן ברושי, אתה רוצה בחירות?

משה גפני: אז בוא תצביע.

משה גפני: אחרי כן יגישו רביזיה.

מכלוף מיקי זוהר: לא ייתכן שחצי מיליון אנשים חיים שם והם שבויים.

משה גפני: אני רוצה להבין: אתם נגד?

מיקי לוי: כן.

מכלוף מיקי זוהר: כן.

משה גפני: בכל מקרה?

משה גפני: גם אם זה תקציב בחירות?

מיקי לוי: כן.

מיקי לוי: אני מן הבחינה של מכון וולקני והם מן הבחינה של מד"א.

מיקי לוי: שילבנו סיבות.

מיקי לוי: נפיל את ההצבעה.

מכלוף מיקי זוהר: את כל ההצבעות.

מכלוף מיקי זוהר: לא רק את זה.

משה גפני: אז אין לי מה להביא את זה.

משה גפני: אם זה ייפול – זה רע.

עודד פורר: מאיזו סיבה הליכוד רוצה לדחות את הבחירות?

עודד פורר: יש סיבה?

מכלוף מיקי זוהר: קודם כול, אנחנו לא רוצים לדחות את הבחירות.

משה גפני: מוסי רז, אתה מצביע נגד זה?

מוסי רז: אני לא משתתף בהצבעה.

משה גפני: אז אנחנו שניים, והם שלושה נגד.

משה גפני: אני לא רוצה ליפול בהצבעה.

משה גפני: עדיף שזה יישאר על השולחן.

משה גפני: אתם בטוחים?

משה גפני: אם תתחרטו, תגידו.

מכלוף מיקי זוהר: אין שום חרטה.

משה גפני: תגיד לי, מיקי זוהר, מה אכפת לי מהעניין הזה?

מכלוף מיקי זוהר: כל יהודי באשר הוא, ולא משנה, מרגע שהוא יהודי ערך החיים - - -

משה גפני: שאלתי על הבחירות.

מכלוף מיקי זוהר: שאלת למה אנחנו נלחמים.

משה גפני: אני מה אכפת לי.

עודד פורר: רק יהודי שעשה בדיקת די-אן-אי...

מכלוף מיקי זוהר: ערך החיים הוא מעל הכול.

מכלוף מיקי זוהר: ברגע שיש אזרחים ביהודה ושומרון שאם הם נפצעים חלילה בתאונת דרכים או חוטפים מכה, כאשר הם צריכים טיפול אין מישהו שיפנה אותם לבית חולים – יש גבול.

מוסי רז: שיניתי את דעתי.

מוסי רז: אני מצביע בעד משום שערך החיים הוא מעל הכול לגבי כל אדם, לא רק לגבי יהודים.

משה גפני: מספר פנייה לוועדה 19 עד 20.

משה גפני: מי מסביר?

גיל אבירם: אני מאגף התקציבים.

גיל אבירם: הפנייה נועדה לתקצוב סך של 92,499 אלפי ש"ח בהוצאה, סך של 50,000 אלפי ש"ח בהוצאה מותנית בהכנסה, וסך של 550,141 אלפי ש"ח בהרשאה להתחייב.

עודד פורר: במיגון נתמוך.

משה דוידוביץ: אוי ואבוי אם לא.

גיל אבירם: התקציב משמש בראשונה להמשך של תוכנית מיגון הצפון, שהתחילה בשנה שעברה.

גיל אבירם: יש שם 80 מיליון שקל בהרשאה להתחייב ועוד 42 אלפי ש"ח למימון הרשאות שניתנו בשנה שעברה.

איתן ברושי: אתה מוכן לתאר את הפעולות שעושים ולא רק סכומים שלא בטוח שקרה איתם משהו?

איתן ברושי: שהיושב-ראש ישמע וגם שהאחרים ישמעו.

איתן ברושי: לא קרה שום דבר.

איתן ברושי: זה הכול דיבורים.

איתן ברושי: אתם מפקירים את הצפון.

איתן ברושי: את הדרום כבר הפקרתם.

איתן ברושי: אני שואל אותך מה עשו עם הכסף.

איתן ברושי: אל תגיד לי "הרשאה להתחייב".

איתן ברושי: מה עשו?

איתן ברושי: הצפון לא ממוגן, לא מיגנו בתי חולים.

איתן ברושי: לְמה אתם מחכים?

גיל אבירם: נמצא פה נציג של משרד הביטחון והוא ישמח להסביר.

איתן ברושי: למה?

איתן ברושי: אתה לא יודע?

איתן ברושי: אתה מאשר להם תקציב עיוור?

איתן ברושי: תגיד מה אתה יודע.

איתן ברושי: אתם יודעים הכול, הרי באוצר יודעים הכול.

גיל אבירם: זה משמש למימון של מוסדות חינוך, בריאות ורווחה, לשיקום והקמה של מקלטים בצפון והקמת מיזמי בנייה מוגנים.

גיל אבירם: זאת אומרת, מתלבשים על מיזמי בנייה שגם כך קמים ביישובי הצפון ונותנים להם תוספות תקציביות כדי להפוך אותם למרחבים מוגנים.

גיל אבירם: אפשר לקבל פירוט נוסף מנציג משרד הביטחון שיושב לידי.

משה גפני: תודה רבה.

משה גפני: איתן ברושי, רצית להתייחס.

איתן ברושי: אדוני היושב-ראש, שר הביטחון הקודם כאשר פעל במסגרת תפקידו דיבר על השקעה של 6 מיליארד שקל.

איתן ברושי: אנחנו מכירים, כשהייתה פעילות ברמת הגולן, מחצית מרמת הגולן לא ממוגנת כי רוב הבנייה שם היא ישנה.

איתן ברושי: עכשיו זה הופך להיות חלק בלתי נפרד מישראל, אפילו מעבר לים מכירים בכך, אבל חלקה הגדול של רמת הגולן לא ממוגן.

איתן ברושי: בתי חולים לא ממוגנים, שלומי לא מוגנת כבר שנים.

איתן ברושי: במרחב של 9 קילומטרים, שזה קו העימות בצפון, ובוודאי גם רחוק יותר, יש אזורים שלמים שאינם ממוגנים.

איתן ברושי: אדוני ממשרד האוצר, אתם עושים צחוק מן העניין.

איתן ברושי: מי שמביא את הסכומים האלה – אלה סכומים שוליים.

איתן ברושי: מדובר פה על קטע שלא בטוח מה התקדמו ומתי יבצעו.

איתן ברושי: לא מדובר פה על פתרון כולל של מיגון הצפון, והצפון הוא לא היחיד.

איתן ברושי: השאלה אם יושב פה נציג של הגורמים האחראיים במשרד הביטחון וצה"ל.

איתן ברושי: ההיקף הנדרש עצום.

איתן ברושי: זה חלק מתוכנית?

איתן ברושי: זה איזשהו אקמול?

איתן ברושי: מה אתם בדיוק עושים עכשיו עם הסכומים האלה?

איתן ברושי: את מי הם באים לשרת?

משה דוידוביץ: אני ראש מועצת מטה אשר ויושב-ראש פורום קו העימות.

משה דוידוביץ: אל"ף, אני מברך על כך שהועברו תקציבים.

משה דוידוביץ: לא הצלחתי להבין, כמו יתר החברים, מה בדיוק התקציבים שהועברו.

משה דוידוביץ: אני יודע לומר שביום שישי החולף שוחחתי עם שר האוצר.

משה דוידוביץ: הובטח לנו ל-20 יישובי קו העימות לאורך גבול הצפון העברת תקציב, הן לטיפול במקלטים, שמשרד הביטחון כבר תקצב אותנו והורה לנו להתחיל להשמיש ולהסדיר מקלטים ומשום מה באמצע הדרך עצרו; והסוגיה הלא פחות כואבת – היום נורה טיל על הישוב משמרת, לב כולנו איתם, אבל בגבול הצפון אם יפלו טילים זה לא טיל אחד אלא זה 1,000 טילים בדקה.

משה דוידוביץ: אני רוצה לשמוע כמו כולם, בשביל זה באתי מראש הנקרה, כדי להבין מה התקציב ולאילו יעדים הוא הולך.

משה דוידוביץ: הבנתי בשיחה שלי עם שר האוצר ביום שישי – ואני מברך על כך שהועבר תקציב – שהתקציב הזה הולך לממ"דים ולמקלטים במרחב הציבורי ובמרחב הפרטי, מיישובים צמודי גדר ודרומה.

משה גפני: תודה.

משה גפני: לְמה זה הולך?

תומר ניאזוף: בוקר טוב.

תומר ניאזוף: אני נציג משרד הביטחון.

תומר ניאזוף: היו שני תקציבים בשנת 2018, אחד הוא תקציב של 150 מיליון שקל למיגון - - -

משה גפני: לְמה הולכת הפנייה הזאת?

משה גפני: אני רוצה להצביע.

איילת נחמיאס ורבין: הוא יגיד לך.

איילת נחמיאס ורבין: אבל, גפני, אני אומרת לך: זה כסף לפני ההחלטה על התוכנית הגדולה.

איילת נחמיאס ורבין: זה כסף שהיה אמור להיות עוד לפני, שיהיה ברור.

איילת נחמיאס ורבין: צריך לומר שזה לא קשור לתוכנית הגדולה של מיגון הצפון.

משה גפני: לְמה הולך הכסף?

תומר ניאזוף: זה הולך לשיקום של מקלטים ציבוריים בצפון, זה הולך לרכש של מצבורי מיגוניות שאפשר יהיה לפרוס ברשויות המקומיות בשעת חירום, למיגון של מוסדות חינוך ברמת הגולן ובשאר גזרת הצפון, מיגון של מוסדות רווחה, להשלמה של מיזמי בנייה, זאת אומרת נכנסים לפרויקטים שהרשויות המקומיות התחילו לעשות, מתנ"סים וכדומה ומוסיפים תקציבים כדי שיוסיפו מרחבים ממוגנים באותם אזורים.

איילת נחמיאס ורבין: מה שיעור המקלטים שיהיה משופץ בעקבות הכסף הזה?

תומר ניאזוף: מאה אחוז מן המקלטים, בטווח של 0–20 קילומטר בצפון.

משה גפני: מי בעד אישור הבקשות?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – רוב

משה גפני: נמנעים – פניות מספר 19–20 נתקבלו.

משה גפני: הבקשות אושרו.

משה גפני: תודה רבה.